করোনাভাইরাস মোকাবেলায় রামেক হাসপাতালে নতুন ওয়ার্ড
করোনাভাইরাস মোকাবেলায় প্রস্তুতি ও আগাম সতর্কতামূলক ব্যবস্থা গ্রহণ করেছে রাজশাহী মেডিকেল কলেজ (রামেক) হাসপাতাল। 







হাসপাতালটিতে নতুন ওয়ার্ড খোলা হয়েছে বলে জানিয়েছেন হাসপাতালটির উপ-পরিচালক সাইফুল ফেরদৌস।




এ ছাড়া রাজশাহী সিভিল সার্জন এনামূল হক জানান, করোনাভাইরাস নিয়ে আতঙ্কের কারণ নেই। রাজশাহী বিভাগের সীমান্ত এলাকাগুলোতে মেডিকেল কর্নার খোলা হয়েছে। এ ছাড়া উপজেলাগুলোতেও মেডিকেল টিম কর্নার কাজ করবে।
এ দিকে করোনাভাইরাস সম্পর্কিত বিষয়ে প্রশিক্ষণ নিতে রামেক হাসপাতালের তিনজন চিকিৎসক শনিবার ঢাকা যাবেন। সংশ্লিষ্ট চিকিৎসকরা সেখানে এ ভাইরাসের চিকিৎসা পদ্ধতি সম্পর্কে বিস্তারিত জানাবেন। 
রামেক হাসপাতালের উপ-পরিচালক সাইফুল ফেরদৌস জানান, করোনাভাইরাস বিষয়ে সব ধরনের প্রস্তুতি আছে। 
হাসপাতালের ১৬ ও ১৭ নাম্বার কেবিনে ৫টি বেড নতুন করে যুক্ত করা হয়েছে। ঢাকাতে তিনজন চিকিৎসক এ বিষয়ে প্রশিক্ষণের জন্য যাবেন।

করোনাভাইরাস মোকাবেলায় প্রস্তুতি ও আগাম সতর্কতামূলক ব্যবস্থা গ্রহণ করেছে রাজশাহী মেডিকেল কলেজ (রামেক) হাসপাতাল।